Hans Heinrich von Rehbinder

Hans Heinrich von Rehbinder (1645 – 19. november 1700) oli Rehbinderite aadlisuguvõsast pärit Rootsi sõjaväelane ja mõisnik, kes osales Põhjasõjas. Ta oli Imastu, Suure-Kullamaa ja Udeva mõisnik.  

 Elulugu 
Hans Heinrich von Rehbinder sündis 1645. aastal Taagepera ja Udriku mõisnike Heinrichi ja Hildegard Elisabeth von Rehbinderi (sünninimega von Uexküll) perekondaLk 188 (Stackelberg, 1931). 

Rehbinder astus 1666. aastal vabatahtlikuna Turu lääni ratsarügementi. Kolm aastat hiljem ülendati ta leitnandiks. 1674. aastal oli ta ooberstleitnant Rappholzi rügemendis kapten. Hiljem viidi ta üle Carl Sparre tragunirügementi, kus sai 1676. aastal ooberstleitnandiks. 1679 sai temast Turu lääni jalaväerügemendi ooberst. 1695 sai ta Karjala ratsarügemendi ooberstiks.Lk 538 (Lewenhaupt, 1920) 

1700. aasta aprillis viidi Rehbinderi ratsarügement Liivimaale, kus kuulus Otto Vellingki väliarmee allaLk 82 (Kelch, 2024). Novembris liitus tema rügement Karl XII peaarmeega RakveresLk 133 (Kelch, 2024). Rehbinder võttis osa Narva lahingust, kus ta ka hukkus. 

 Perekond 
Hans Heinrich von Rehbinder abiellus 1682. aasta 8. veebruaril Tallinnas Kostivere mõisnik Ewold Hastferi tütre Helene Dorotheaga. Abielust sündis üks poeg. 

 Carl Otto von Rehbinder (surnud 1710). Rootsi lipnik. 

Helene Dorothea von Rehbinder suri 1685. Sama aasta novembris abiellus Rehbinder maanõunik Otto Reinhold Taube tütre Catharinaga. Abielust  sündis üks poeg. 

 Otto Heinrich von Rehbinder (surnud 1753). Juuru, Mahtra, Maidla ja Prääma mõisnik, Eestimaa rüütelkonna peamees 1731–1734. Abiellus 1710 Juliane von Marqvardi ja 1744. aastal Elisabeth Charlotte Mannerburgiga. 

 Viited 

 Kirjandus 

 Kelch, Christian. Liivimaa ajaloo järg. Toimetaja Kai Tafenau ja Siiri Rebane, saksa keelst tõlkinud Ivar Leimus. Tänapäev, 2024.
 Lewenhaupt, Adam. Karl XII:s officerare. Biografiska anteckningar. 1920.
 Stackelberg, Otto Magnus von. Genealogisches Handbuch der estländischen Ritterschaft. Kd. 1. Görlitz. 1931.

Hans Heinrich
Kategooria:Põhjasõja Rootsi sõjaväelased
Kategooria:Sündinud 1645
Kategooria:Surnud 1700